પોલીસ સૂત્રોના જણાવ્યા અનુસાર આ ટોળકી જ્યારે ચોરી કરવા જતી ત્યારે મોડી રાત્રે ગોમા મારવાડી અને અતુલ પાંડે મોટર સાયકલ પર જઇને રેકી કરી આવતાં હતા, ત્યાર બાદ ગેંગના અન્ય સભ્યો સ્વીફ્ટ ડીઝાયર કાર લઇને ચોરી કરવા માટે જતા હતા. છેલ્લા સાત મહિનામાં તેઓએ વડોદારમાં વિવિધ વીસ સ્થળોએ મોટી મોટી ચોરી કરી હતી. જોગીન્દરસિંગ ગુજરાતમાં અમદાવાદ, સુરત આણંદ, નડિયાદ, મોરબી, રાજકોટ, પાટણ વગેરે સ્થળોએ સોથી વધુ ચોરીઓ કરી ચૂક્યો છે. અમદાવાદના વટવા, અમરાઇવાડી, ખોખરા, ઓઢવ, કૃષ્ણનગર, મણીનગર, રામોલ, નિકોલ તથા અન્ય જગ્યાઓ પર ચોરી કરી ચૂક્યો છે.